Abantu 5 abaakwatibwa nábabaka ba parliament Mohammad Sseggirinya ne Allan Sewanyana bawuunikirizza kkooti enkulu ewuliriza emisango gyabakalintalo, bwebalumirizza abébyokwerinda okubatulugunya nti batere balumirize ababaka bano nti bébaabagula okutemateema abantu mu bitundu bye Masaka nga bakozesa ebijambiya.
Bano nga bakulemberwamu Kanyike Jackson bategeezezza kkooti ebaddemu omulamuzi Jane Elizabeth Aldviza, nti emibiri gyabwe gyonna gijjudde enkovu naddala ku bitundu byabwe eby’ensonyi nga báyita mukutulugunyizibwa okw’amaanyi, basobole okulumiriza ababaka ku misango gyóbutemu nóbutujju.
Omulamuzi Jane Alviza abagambye nti babeere bakakamu kebatuuse mu kkooti, nti era bakuweebwa obwenkanya singa kizuulibwa nti baatulugunyizibwa bawe obujulizi obw’obulimba.
Akuliddemu abawaabi ba government Anguzu Lino asabye kkooti okumuwaayo ekiseera aleete obujulizi obulumiriza abantu bano.
Omulamuzi asazeewo okumuwa olwa nga 11th August,2022 aleete obujulizi bwonna obusigalidde.
Bannamateeka bábakaka okuli Shamim Malende ne Erias Lukwago bavumiridde eneyisa y’ebitongole by’ebyokwerinda okutulugunyanga abantu nti babagyemu obujulizi.
Ssegirinya ne Ssewanyana, bakamala ku alimanda emyezi 10, nga bavunaanibwa emisango okuli egyóbutujju, obutemu, n’egyokugezaako okutta omuntu.
Kigambibwa nti ababaka bano benyigira mu ttemu lyébijambiya eryasaanikira ebitundu bye Masaka, abantu abasoba mu 30 bebattibwa.
Bisakiddwa: Mpagi Recoboam
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn